গত ২৪ আগস্ট আরাকানের পুলিশ চৌকিতে রোহিঙ্গাদের বিদ্রোহী গোষ্ঠী আরাকান সলভেশন আর্মির (আরসা) হামলার পর থেকেই সহিংসতায় পুড়ছে রাখাইন রাজ্য। রোহিঙ্গা অধ্যুষিত গ্রামগুলোতে সন্ত্রাসী নিধনের নামে গণহত্যা চালায় মিয়ানমার সেনাবাহিনী। নির্যাতনের পাশাপাশি জ্বালিয়ে দেয় গ্রামের পর গ্রাম। সেনা সদস্যদের হাতে ধর্ষণের শিকার হন নারীরা। এরই ফলশ্রুতিতে শুরু হয় বাংলাদেশে রোহিঙ্গা শরণার্থী প্রবেশের জনস্রোত।